<classify> MADRID, HISPANIA RAIS wa timu ya Real Madrid, Florentino Perez, amesisitiza kuwa, uongoziwake hauna mpango wowote wa kuwasajili nyota wa Paris Saint-Germain, KylianMbappe na Neymar. Siku za hivi karibuni wachezaji hao wameripotiwa kuwa wanataka kuondoka katikaklabu yao, hivyo mabingwa hao wa kihistoria wa Ligi ya Mabingwa Ulaya walitajwakutaka kuvunja benki yao kwa ajili ya wachezaji hao. Baada ya Real Madrid kushindwa kufanya vizuri msimu huu, Zinedine Zidanealiweka wazi kuwa anataka kuongeza wachezaji kwa ajili ya kuleta ushindanimsimu ujao. Msimu huu uliomalizika siku za hivi karibuni Madrid ilimaliza kwenye nafasiya tatu katika Ligi Kuu Hispania, huku Atletico Madrid wakimaliza nafasi yapili na Barcelona wakitwaa ubingwa. Hata hivyo, Madrid waliondolewa kwenyemichuano ya Ligi ya Mabingwa Ulaya hatua ya 16 bora dhidi ya Ajax. Sijawahi kufanya mazungumzo yoyote na kocha Zidane juu ya kuwasajili nyotawa PSG, Mbappe au Neymar na sina mpango wa kuwazungumzia wachezajihao kwa kuwa hatuna mipango nao. Mwaka jana tuliweka wazi kuwa hatuna mpango na wachezaji hao na hata mwakahuu tunasema hivyo hivyo kuwa hatuna mpango huo. Kama tutakuwa tunawahitajibasi tutafanya mazungumzo na uongozi wa klabu yao, alisema rais wa timu hiyo. Real Madrid kipindi hiki cha usajili wa kiangazi wanahusishwa kutakakumsajili kiungo mshambuliaji wa Chelsea, Eden Hazard. Tayari mchezaji huyoameweka wazi kuwa mchezo wa leo wa fainali ya Kombe la Europa utakuwa wa mwishokuitumikia klabu hiyo ya Chelsea. Chelsea leo watashuka dimbani dhidi ya wapinzani wao, Arsenal, kwenyefainali hiyo, hivyo Hazard amewaaga wachezaji wenzake huku akisema ndoto zakekubwa ni kwenda kucheza soka la kulipwa katika klabu hiyo ya mabingwa wakihistoria wa Ligi ya Mabingwa Ulaya, Real Madrid. Hata rais wa Madrid jana aliweka wazi kuwa watahakikisha wanaipata saini yamchezaji huyo katika kipindi hiki cha kiangazi.  <topic>: michezo 